 Ọpụpụ 22  Ọ bụrụ na mmadụ ezuo ehi ma ọ bụ atụrụ, o wee gbuo ya ma ọ bụ ree ya, ọ ga-eji ehi ise kwụọ ụgwọ ehi ahụ, jirikwa atụrụ anọ kwụọ ụgwọ atụrụ ahụ.Ọ bụrụ na a hụ onye ohi ka ọ na-awaba nụlọ, e wee kụgbuo ya, ikpe ọbara agaghị ama mmadụ nihi ya.Ọ bụrụ na anyanwụ awaala mgbe ọ bịara, ikpe ọbara ga-ama mmadụ nihi ya.Ọ bụrụ na a hụ ihe e zuru ezu nke dị ndụ naka ya, ọ ga-akwụ ụgwọ ya okpukpu abụọ malite nehi ruo nịnyịnya ibu, ruokwa natụrụ.Ọ bụrụ na mmadụ emee ka anụ taa nri nugbo ma ọ bụ nubi vaịn, o wee zipụ anụ na-eburu ya ibu ma mee ka ha tachaa ihe dị nugbo onye ọzọ, ọ ga-eji ugbo ya kasị mma ma ọ bụ ubi vaịn ya kasị mma kwụọ ụgwọ ya.Ọ bụrụ na ọkụ agbasaa wee banye nosisi ogwu, ùkwù ọka ma ọ bụ ọka ndị kwụ ọtọ ma ọ bụ ubi ewee rechapụ, onye mụnyere ọkụ ahụ aghaghị ịkwụ ụgwọ ihe ọkụ ahụ gbara.Ọ bụrụ na mmadụ enye mmadụ ibe ya ego ma ọ bụ ihe ka o debere ya, e wee zuru ya nụlọ onye ahụ, ọ bụrụ na a hụ onye ohi ahụ, ọ ga-akwụ ụgwọ ya okpukpu abụọ.Ọ bụrụ na a hụghị onye ohi ahụ, a ga-akpọta onye ahụ nwe ụlọ nso nebe ezi Chineke nọ ka a mara ma ọ bụ na o metụghị ihe mmadụ ibe ya aka.Ma ikpe ọ bụla nke metụtara mmebi iwu, nihe banyere ehi, ịnyịnya ibu, atụrụ, uwe, ihe ọ bụla furu efu nke mmadụ pụrụ ịsị, Ihe a bụ nke m! a ga-ewere ihe ha abụọ kwuru bịakwute ezi Chineke. Onye ọ bụla Chineke ga-ekwu na ọ bụ onye ajọ omume ga-akwụ onye nke ọzọ ụgwọ ihe ahụ okpukpu abụọ.Ọ bụrụ na mmadụ enye mmadụ ibe ya ịnyịnya ibu ma ọ bụ ehi ma ọ bụ atụrụ ma ọ bụ anụ ụlọ ọ bụla ka o debe, o wee nwụọ ma ọ bụ e merụọ ya ahụ ma ọ bụ a kpụrụ ya mgbe ọ na-adịghị onye na-ele anya,onye ahụ e nyere ya ga-eji aha Jehova ṅụọ iyi na ya emetụghị ihe mmadụ ibe ya aka; onye nwe ya ga-anabata ihe o kwuru, onye nke ọzọ agaghịkwa akwụ ụgwọ ya.Ma ọ bụrụ na e zunaara ya ihe ahụ nezie, ọ ga-akwụ onye nwe ya ụgwọ ya.Ọ bụrụ nezie na ọ bụ anụ ọhịa dọgburu ya, ọ ga-eweta ya dị ka ihe àmà. Ọ gaghị akwụ ụgwọ ihe ọ bụla anụ ọhịa dọgburu.Ma ọ bụrụ na mmadụ anata mmadụ ibe ya ihe, e wee merụọ ya ahụ ma ọ bụ ya anwụọ mgbe ọ na-adịghị naka onye nwe ya, ọ ghaghị ịkwụ ụgwọ ya.Ọ bụrụ na ọ dị naka onye nwe ya, ọ gaghị akwụ ụgwọ ya. Ọ bụrụ na e goro ya ego ịrụ ọrụ, ọ bụ ego ole e goro ya ka a ga-eweta.Ọ bụrụ na nwoke arata nwa agbọghọ na-amaghị nwoke nke a na-ekwebeghị nkwa ọlụlụ, ya na ya wee dinaa, ọ ghaghị ịkwụ ụgwọ isi ya wee lụwa ya.Ọ bụrụ na nna ya ajụwaa isi ikenye ya nwa agbọghọ ahụ, ego ọ ga-akwụ ga-abụ ego ole a na-akwụ nisi nwa agbọghọ na-amaghị nwoke.Ahapụla nwaanyị na-agba afa ndụ.A ghaghị igbu onye ọ bụla ya na anụmanụ dinara.Onye chụụrụ chi ọ bụla àjà ma e wezụga naanị Jehova, a ga-ebibi ya.Emegidela onye mbịarambịa, emegbukwala ya, nihi na unu ghọrọ ndị mbịarambịa nala Ijipt.Unu emekpala nwaanyị di ya nwụrụ ma ọ bụ nwa na-enweghị nna ahụ.Ọ bụrụ na e nwee ka i si mekpaa ya ahụ, ọ bụrụ na o tikuo m, aghaghị m ịnụ mkpu ákwá ya;iwe m ga-adị ọkụ nezie, m ga-ejikwa mma agha gbuo unu, ndị nwunye unu ga-aghọ ndị inyom di ha nwụrụ, ụmụ unu ga-aghọkwa ụmụ na-enweghị nna.Ọ bụrụ na ị gbazinye otu nime ndị m ego, bụ onye nọ nahụhụ, nke bi gị nso, abụrụla ya onye na-anara ọmụrụ nwa. Unu anala ya ọmụrụ nwa.Ọ bụrụ na e nwee ka i si chịrị uwe mmadụ ibe gị dị ka ihe ibé, ị ga-achịghachiri ya uwe ahụ mgbe anyanwụ dara.Nihi na ọ bụ naanị ákwà mgbokwasị o nwere. Ọ bụ ákwà o ji ekpuchi akpụkpọ ahụ ya. Gịnị ka ọ ga-eyi dinara ala? Ọ ga-erukwa na ọ ga-etiku m, m ga-anụkwa, nihi na m na-eme amara.Akọchala Chineke, abụkwala onyeisi netiti ndị gị ọnụ.Ejila obi abụọ enye ihe ubi gị mepụtara nụba nonyinye nakwa mmanya na-agbapụta nụba nebe nzọchapụta mmanya gị. Ị ga-enye m nwa nwoke mbụ nime ụmụ gị.Otú a ka ị ga-eme ehi gị na atụrụ gị: Ya na nne ya ga-anọ ruo ụbọchị asaa. Nụbọchị nke asatọ, ị ga-enye m ya.Unu ga-abụrụ m ndị dị nsọ; unu erila anụ dị nọhịa nke anụ ọhịa dọgburu adọgbu. Unu ga-atụpụrụ ya nkịta. 